CELEX: 62020CN0326
Language: fi
Date: 2020-07-22 00:00:00
Title: Asia C-326/20: Ennakkoratkaisupyyntö, jonka Administratīvā apgabaltiesa (Latvia) on esittänyt 22.7.2020 – SIA MONO v. Valsts ieņēmumu dienests

5.10.2020   
            
            
               FI
            
            
               Euroopan unionin virallinen lehti
            
            
               C 329/5
            
         
      Ennakkoratkaisupyyntö, jonka Administratīvā apgabaltiesa (Latvia) on esittänyt 22.7.2020 – SIA MONO v. Valsts ieņēmumu dienests
      (Asia C-326/20)
      (2020/C 329/07)
      Oikeudenkäyntikieli: latvia
      
         Ennakkoratkaisua pyytänyt tuomioistuin
      
      Administratīvā apgabaltiesa
      
         Pääasian asianosaiset
      
      
         Kantaja ja valittaja: SIA MONO
      
         Vastaaja ja valittaja: Valsts ieņēmumu dienests
      
         Ennakkoratkaisukysymykset
      
      
                  1)
               
               
                  Onko valmisteveroja koskevasta yleisestä järjestelmästä ja direktiivin 92/12/ETY kumoamisesta 16.12.2008 annetun neuvoston direktiivin 2008/118/EY (1) 12 artiklan 1 kohtaa tulkittava siten, että diplomaatti- tai konsulisuhteiden perusteella käytettäviksi tarkoitetut valmisteveron alaiset tuotteet vapautetaan valmisteverosta edellyttäen, että näiden tuotteiden osalta maksu suoritetaan muilla maksuvälineillä kuin käteisrahalla, että maksu on suoritettu tosiasiallisesti ja että maksun tavarantoimittajalle ovat suorittaneet tuotteiden tosiasialliset vastaanottajat?
               
            
                  2)
               
               
                  Onko valmisteveroja koskevasta yleisestä järjestelmästä ja direktiivin 92/12/ETY kumoamisesta 16.12.2008 annetun neuvoston direktiivin 2008/118/EY 12 artiklan 2 kohtaa tulkittava siten, että jäsenvaltiot voivat vahvistaa edellytyksiä ja rajoituksia, joiden mukaan valmisteveron alaisten tuotteiden vapauttaminen näistä veroista diplomaatti- tai konsulisuhteiden perusteella edellyttää, että kyseisten tuotteiden ostaja on tosiasiallisesti suorittanut niistä maksun muilla maksuvälineillä kuin käteisrahalla?
               
            
         (1)  EUVL 2009, L 9, s. 12.